
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 10.4.2017 година
 за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците, които да се използват за информацията, която се включва в списъците на признати развъдни сдружения и развъдници
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) No 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни)
 1
 , и по-специално член 7, параграф 5 от него,
 като има предвид, че:
 (1)В член 7, параграф 1 от Регламент (ЕС) 2016/1012 се предвижда държавите членки да съставят и поддържат актуализиран списък на развъдните сдружения и развъдниците, които техните компетентни органи са признали в съответствие с член 4, параграф 3 от посочения регламент и които изпълняват поне една развъдна програма, която е била одобрена в съответствие с член 8, параграф 3 от същия регламент. Освен това в Регламент (ЕС) 2016/1012 се предвижда, че държавите членки предоставят на обществеността достъп до този списък.
 (2)В член 7, параграф 2, член 19, параграф 5 и част 1, глава III, точка 2 от приложение IІ към Регламент (ЕС) 2016/1012 се определя информацията, която да бъде включена в списъка на признатите развъдни сдружения и развъдници.
 (3)Освен това в член 7, параграф 3 от Регламент (ЕС) 2016/1012 се предвижда, че държавите членки също така включват в списъка на признатите развъдни сдружения и развъдници компетентния орган, който провежда развъдна програма в съответствие с член 38 от посочения регламент.
 (4)Поради това е необходимо да се установят образци на формуляри, които да се използват от държавите членки при включването в списъци на развъдни сдружения за чистопородни разплодни говеда и биволи, свине, овце, кози и еднокопитни животни, както и на развъдници на хибридни разплодни свине, признати от съответните им компетентни органи в съответствие с Регламент (ЕС) 2016/1012.
 (5)Взема се под внимание ролята на държавите членки при признаването на дадена порода като застрашена порода в съответствие с определението, посочено в член 2, параграф 24 от Регламент (ЕС) 2016/1012, и е необходимо тази информация да се включи в списъците на признатите развъдни сдружения, предвидени в посочения регламент.
 (6)За да се улесни търговията с разплодни животни и официалният контрол, извършван от компетентните органи, е необходимо също така в списъка на признатите развъдни сдружения и развъдници, предвиден в член 7 от Регламент (ЕС) 2016/1012, да се посочат датите, на които това признаване е било предоставено или оттеглено, като се вземат предвид разпоредбите на член 64, параграф 4 от посочения регламент, или датите на които е било предоставено, преустановено или оттеглено одобрение на дадена развъдна програма.
 (7)Настоящият регламент следва да се прилага от 1 ноември 2018 г. в съответствие